ད་ལྟ་ཆེས་ཛ་དྲག་ཏུ་འགྱུར་བཞིན་བའི་དཀའ་ངལ་དང་ཉེན་ཁ་ཞིག་ནི།བོད་མི་རིགས་ཀྱི་བླ་སྲོག་ཏུ་གྱུར་བའི་སྐད་ཡིག་ཉམས་ཆག་ཏུ་རྦད་དེ་འགྲོ་བཞིན་པ་དེ་རེད།ད་ལྟ་བྱང་ཨ་རིར་འཚོ་སྡོད་བྱེད་བཞིན་པའི་བོད་རིགས་ན་གཞོན་མང་པོའི་ངག་ནས་བོད་སྐད་མི་ཤེས་པ་དང་།ཕྱག་ནས་བོད་ཡིག་མི་འཁྱོངས་པའི་གནས་སྟངས་ཆེས་ཛ་དྲག་ཏུ་ཡོད།དེ་མིན་ཕྱི་རྒྱལ་དུ་འཚར་བཞིན་པའི་བོད་རིགས་ན་གཞོན་མང་པོས་བོད་སྐད་ཡིག་ཕར་ཞོགཐ་ན་བླ་རུ་བཀུར་བའི་བོད་ཀྱི་གཤིས་ཀ་ཡང་ཉམས་ཚར་བའི་གནས་སྟངས་སྐྱི་གཡའ་བ་འབྱུང་མུས་སུ་ཡོད་པས།ད་ལྟར་མཚོན་ན་བོད་སྐད་ཡིག་རྒྱུན་འཛིན་གྱི་བྱེད་ཐབས་ལ་འབད་དགོས་པའི་དུས་ནི་འཕྱི་མེད་ན་སྔ་མེད་པ་ཤིན་ཏུ་གསལ།ད་ལྟ་ནས་ཀྱང་མི་རིགས་རང་གི་འདུ་ཤེས་རྩ་ནས་མེད་པའི་རྟགས་མཚན་ཡིད་སྐྱོ་བ་མང་དུ་འབྱུང་བཞིན་འདུག་པས།སྐུ་ངོ་དོན་མཆོག་གཙོས་བྱང་ཨ་རིའི་བོད་རིགས་སྤྱི་མཐུན་ཚོགས་པ་ཁག་གི་དབུ་ཁྲིད་རྣམ་པས།གཤམ་གྱི་རེ་འདུན་དོན་ཚན་ཁག་ལ་ལེགས་བཅོས་གང་ཐུབ་གནང་སྐྱོང་ཡོང་བའི་སྐྱབས་འཇུག་ཞུ།